**NOLIKUMS**

Limbažos

2016.gada 25.februārī Nr.7

**APSTIPRINĀTS**

ar Limbažu novada domes

25.02.2016. sēdes lēmumu

(protokols Nr.5, 28.§)

**Projektu konkursa**

**„Limbažu vēsturiskā centra ēku fasāžu un jumtu renovācija 2016”**

**nolikums**

1. **Vispārīgie noteikumi** 
   1. Konkursu „Limbažu vēsturiskā centra ēku fasāžu un jumtu renovācija 2016” (turpmāk – konkurss) organizē Limbažu novada pašvaldība. Projekts tiek realizēts Limbažu pilsētā.
   2. Konkursa mērķis ir veicināt Limbažu pilsētas vēsturiskā centra ēku īpašnieku, apsaimniekotāju un iedzīvotāju atbildību par sava nekustāmā īpašuma vizuālo un tehnisko stāvokli, atjaunot kultūrvēsturiskā mantojuma objektus, vides kvalitātes uzlabošana un arhitektonisko vērtību izcelšana.
   3. Konkursā var piedalīties: ēku īpašnieki, apsaimniekotāji un iedzīvotāju grupas, kuru nekustamais īpašums atrodas Limbažu pilsētas vēsturiskā centrā, Cēsu ielā posmā no Baumaņu Kārļa laukuma līdz Rīgas ielai, Ģildes ielā, Burtnieku ielā posmā no Baumaņu Kārļa laukuma līdz Lībiešu ielai, Parka ielā no Baumaņu Kārļa laukuma līdz Mūru ielai, Dārza ielā posmā no Jūras ielas līdz Jaunai ielai, Mazā Parka ielā, Jūras ielā no Baumaņu Kārļa laukuma līdz Ievu ielai un Pļavu ielā.
   4. Viens pretendents par vienu nekustamo īpašumu var iesniegt vienu pieteikumu. Ja aktivitātes plānotas vairākos nekustamajos īpašumos, tad projekta pieteikuma veidlapā projekta budžetā katra īpašuma renovācijas izmaksas norāda atsevišķi.
   5. Konkursā tiks atbalstīta ēkas fasādes un jumta renovācija. Pieteikumu var iesniegt arī tikai par ēkas fasādes renovāciju, ja nav nepieciešama jumta renovācija vai tikai par jumta renovāciju, ja fasāde ir labā tehniskā un vizuālā stāvoklī.
   6. Konkursa pretendents piedaloties konkursā, saskaņā ar Fizisko personu datu aizsardzības likumu, dod piekrišanu savu personas datu apstrādei un, ka viņa personas dati var tikt izmantoti publicitātei saistībā ar konkursa norisi pašvaldības informatīvajā izdevumā „Limbažu Novada Ziņas”, pašvaldības mājas lapā un pašvaldības veidotajos profilos sociālajos tīklos.
2. **Projekta finansēšanas nosacījumi**
   1. Konkursa finansējumu nodrošina Limbažu novada pašvaldība.
   2. Konkursa ietvaros kopējais pieejamais finansējums ir 20 000 EUR, tajā skaitā: ēku fasāžu renovācijai 15 000 EUR un jumtu renovācijai 5000 EUR. Konkursa vērtēšanas komisija ir tiesīga paredzēto finansējuma daļu fasāžu renovācijai palielināt un finansējuma daļu jumtu renovācijai samazināt un otrādi, tos pārdalot pēc nepieciešamības, izvērtējot iesniegto projektu nozīmīgumu.
   3. Viena projekta īstenošanai vienam īpašumam piešķirtais pašvaldības finansējums var būt līdz 6500 EUR, tajā skaitā ēku fasāžu renovācijai – līdz 1500 EUR, un jumta renovācijai līdz 5000 EUR.
   4. Ēku īpašnieki, apsaimniekotāji un iedzīvotāju grupas konkursā var piedalīties atkārtoti vairākus gadus, lai renovētu viena un tā paša īpašuma fasādes, taču pašvaldības piešķirtais finansējums kopā pa gadiem nepārsniedz 4500 EUR.
   5. Ēku īpašnieki, apsaimniekotāji un iedzīvotāju grupas, piesakoties uz pašvaldības līdzfinansējumu ēkas jumta renovācijai, var saņemt ne vairāk kā 5000 EUR vienam īpašumam vienu reizi un nevar pieteikties konkursam atkārtoti tā paša īpašuma jumta renovācijai.
   6. Projekta attiecināmās izmaksas ir materiālu izmaksas (kokmateriāli, apdares materiāli, krāsas, otas, jumta seguma materiāli, u.c.). Konkursa prioritāte ir ēku fasāžu renovācija, logu un ārdurvju nomaiņa pieļaujama, ja pieprasītais līdzfinansējums ir pietiekošs kvalitatīvai fasādes renovācijai. Katra konkrētā projekta budžeta tāme tiks izvērtēta individuāli.
   7. Projekta budžetā ir jāparedz savs līdzfinansējums, kurš var ietvert gan materiālu izmaksas, tajā skaitā logu un ārdurvju (ja nepieciešams), gan veicamo darbu izmaksas. Ja darbus plānots veikt saviem spēkiem, tad projekta budžetā norāda pašu darba ieguldījumu aptuvenās tirgus cenās.
   8. Komisija projekta izvērtēšanas gaitā var piedāvāt samazināt projekta budžetu vai vienoties ar projekta iesniedzēju par izmaiņām projekta aktivitāšu plānā un budžetā, lai efektīvi izmantotu konkursā pieejamos līdzekļus. Ja netiek piešķirti visi konkursā pieejamie līdzekļi, konkursu iespējams izsludināt atkārtoti.
   9. Piešķirtais finansējums nevar tikt izmantots kā līdzfinansējums citu projektu realizācijai.
   10. Limbažu novada pašvaldība pēc līguma parakstīšanas ar projekta realizētāju un krāsu pases izstrādāšanas un saskaņošanas Limbažu novada pašvaldības Būvniecības un arhitektūras nodaļā 10 (desmit) darba dienu laikā ieskaita projekta finansējumu 100 % apmērā projekta koordinatora norādītajā bankas kontā.
3. **Projektu pieteikumu sagatavošana un iesniegšana** 
   1. Projekta pieteikums sastāv no šādām daļām:
      1. datorrakstā aizpildīta un parakstīta pieteikuma veidlapa (1.pielikumā);
      2. cita informācija, ko projekta iesniedzējs uzskata par svarīgu.
   2. Projekta pieteikuma veidlapa (tajā skaitā budžets) jāiesniedz papīra formātā vai ar e-parakstu apstiprinātu pieteikumu 3.4.punktā noteiktajā termiņā nosūtot uz e-pastu: dome@limbazi.lv. Ja projekta pieteikuma veidlapa tiek iesniegta papīra formātā, **tad veidlapa kopā ar budžetu bez citiem pielikumiem iesniegšanas dienā jānosūta arī uz e-pastu:** [**dace.romberga@limbazi.lv**](mailto:dace.romberga@limbazi.lv)**.**
   3. Konkursa nolikums un projekta pieteikuma veidlapa pieejama Limbažu novada pašvaldības mājas lapā www.limbazi.lv, sadaļā „Projekti”.
   4. Projekta konkurss tiek izsludināts 2016.gada 1.martā, pieteikumu iesniegšanas termiņš ir 2016.gada 31.marts līdz plkst.15:00. Projekti, kas saņemti pēc norādītā laika, netiks izskatīti.
   5. Punktā 3.1. minētie dokumenti jāiesniedz 1 eksemplārā Limbažu novada pašvaldības administratīvās ēkas 1.stāvā Klientu apkalpošanas centrā, Rīgas ielā 16, Limbažos, vai arī nosūtot pa pastu: Limbažu novada pašvaldība, Rīgas iela 16, Limbaži, LV-4001. Uz aploksnes nepieciešams norādīt – „Limbažu vēsturiskā centra ēku fasāžu un jumtu renovācija 2016” Projektu konkursam, kā arī iesniedzēja nosaukumu un kontaktinformāciju.
   6. Kvalitatīvai projektu sagatavošanai pieejama šāda papildu informācija: konsultācijas un papildu informācija pa telefonu 28622379 (Gundars Plešs, e-pasts: [gundars.p@inbox.lv](mailto:gundars.p@inbox.lv)) vai pa telefonu 64020405 (Dace Romberga, e-pasts: [dace.romberga@limbazi.lv](mailto:dace.romberga@limbazi.lv)).
   7. Iesniegtos pieteikumus un dokumentus atpakaļ neizsniedz.
4. **Projektu izvērtēšana, līgumu slēgšana un īstenošana**
   1. Iesniegtos projektus vērtē Limbažu novada domes apstiprināta vērtēšanas komisija (turpmāk – komisija).
   2. Komisija ir lemttiesīga, ja izvērtēšanas sanāksmē piedalās vismaz trīs komisijas locekļi.
   3. Vērtējumu par iesniegtajiem projektu pieteikumiem sniedz visi komisijas locekļi.
   4. Komisijas locekļi izvērtē projektus, piešķirot punktus pēc šādiem kritērijiem:
      1. ēkas vēsturiskā nozīme;
      2. ēkas novietojums pilsētvidē, stūra apbūve, atrašanās tūrisma maršrutā;
      3. ēkas būvniecības periods no 18.gs. otrās puses līdz 19.gs. beigām;
      4. pašu ieguldījums;
      5. veicamo darbu apjoms.
   5. Komisija priekšlikumus projektu atbalstam iesniedz apstiprināšanai Limbažu novada domē. Limbažu novada domes pieņemtais lēmums nav apstrīdams.
   6. Konkursa rezultāti tiks paziņoti līdz 2016.gada 15.aprīlim projektu iesniedzējiem pa pieteikumā norādīto e-pastu vai tālruni. Pēc līgumu parakstīšanas rezultāti būs pieejami interneta mājas lapā www.limbazi.lv sadaļā „Projekti”.
   7. Finansējuma piešķiršanas gadījumā, pirms darbu uzsākšanas jāveic ēkas novērtējums, nosakot tās būvniecības laiku, sākotnējo apšuvuma apdares toni, ēkas orģināldetaļas un atbilstību ielas kopējai krāsu paletei. Pirms krāsošanas darbiem jāveic krāsu pases izstrādāšana un saskaņošana Limbažu novada pašvaldības Būvniecības un arhitektūras nodaļā, Limbažu pilsētas vēsturiskā centra ēku fasāžu, jumtu un arhitektonisko detaļu saglabāšanas un atjaunošanas kārtība pievienota konkursa nolikuma 2.pielikumā.
   8. Projektu īstenošanas laiks ir no 2016.gada 2.maija līdz 30.septembrim.
   9. Ar apstiprināto projektu iesniedzējiem Limbažu novada pašvaldība slēgs līgumu par projekta īstenošanu.
   10. Pēc projekta īstenošanas 2 nedēļu laikā jāiesniedz saturiskā un finanšu atskaite, pievienojot grāmatvedības dokumentu oriģinālus, Limbažu novada pašvaldības administratīvās ēkas 1.stāvā Klientu apkalpošanas centrā, Rīgas ielā 16, Limbažos, vai arī nosūtot pa pastu: Limbažu novada pašvaldība, Rīgas iela 16, Limbaži, LV-4001.
5. **Provizorisks darba plāns**

|  |  |
| --- | --- |
| **Laiks** | **Plānotā darbība** |
| 01.03.2016. | Projektu konkursa izsludināšana |
| 31.03.2016. | Projekta konkursa pieteikumu pieņemšanas noslēgums, projektu apkopošana |
| 01.04.-15.04.2016. | Projektu izvērtēšana |
| 18.04.-29.04 2016. | Apstiprināto projektu paziņošana, līgumu slēgšana, krāsu pases izstrādāšana un saskaņošana |
| 01.05.-30.09.2016. | Projektu īstenošana |
| 01.10.-31.10.2016. | Realizēto projektu izvērtēšana |

Limbažu novada pašvaldības

Domes priekšsēdētājs D.Zemmers

**1.pielikums**

25.02.2016. projektu

konkursa „Limbažu vēsturiskā centra ēku fasāžu un jumtu renovācija 2016” nolikumam

**Konkursa**

**„Limbažu vēsturiskā centra ēku fasāžu**

**un jumtu renovācija 2016”**

**PROJEKTA PIETEIKUMA VEIDLAPA**

**Projekta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(tikai iekšējai izmantošanai)*

|  |  |
| --- | --- |
| Pieteikuma Nr. |  |

|  |
| --- |
| *Aizpildot pieteikuma veidlapu, jūs piesakāties konkursam „Limbažu vēsturiskā centra ēku fasāžu un jumtu renovācija 2016”.*  *Nepieciešamības gadījumā šai veidlapai varat pievienot papildus informāciju pielikumu veidā.* |

**Vispārējā informācija**

|  |  |
| --- | --- |
| Pretendenta nosaukums: |  |
| Projekta koordinatora  vārds, uzvārds: |  |
| Adrese: |  |
| Tālrunis: |  |
| E-pasts: |  |

**Sniedziet īsu projekta aprakstu**

|  |
| --- |
| **Projekta īstenošana: no \_\_.\_\_.2016. līdz \_\_.\_\_.2016.** |
|  |
| **Projekta mērķis**  *(Ko vēlaties sasniegt?)* |
|  |
| **Esošās situācijas, problēmas un tās risinājuma īss apraksts**  (ne vairāk kā 2000 zīmes) *Ja nepieciešams, pievienojiet kartes, fotogrāfijas, utt.* |
|  |

|  |
| --- |
| **Īss projekta aktivitāšu apraksts**  *(Ko nepieciešams paveikt, lai realizētu iecerēto? Kurš to darīs?* (ne vairāk kā 1500 zīmes)*)* |
|  |

**Projekta budžets (EUR)**

*(Nav obligāti jāizpilda visas paraugā dotās budžeta pozīcijas, bet gan tikai tās, kuras attiecas uz jūsu projekta izmaksām)*

|  |  |  |  |
| --- | --- | --- | --- |
| **Aktivitāte** | **Pieprasītā summa** | **Pašu ieguldījums** | **Kopā** |
| 1. Materiālu izmaksas (kokmateriāli, krāsas, otas, u.c.) |  |  |  |
| 1.1. |  |  |  |
| 1.2. |  |  |  |
| 2. Pakalpojumu izmaksas – ja pieteicējs darbu nevar veikt pats |  |  |  |
| 2.1. |  |  |  |
| 2.2. |  |  |  |
| **KOPĀ:** |  |  |  |

|  |  |  |
| --- | --- | --- |
| **Projekta koordinatora vārds, uzvārds:** |  | Paraksts: |
| Rekvizīti  Reģistrācijas numurs vai personas kods:  Bankas nosaukums:  Konta numurs: |  |

**2.pielikums**

25.02.2016. projektu

konkursa „Limbažu vēsturiskā centra ēku fasāžu un jumtu renovācija 2016” nolikumam

**LIMBAŽU PILSĒTAS VĒSTURISKĀ CENTRA ĒKU**

**FASĀŽU, JUMTU UN ARHITEKTONISKO DETAĻU SAGLABĀŠANAS**

**UN ATJAUNOŠANAS KĀRTĪBA**

**Ārsienas, fasādes**

1. Ēkas fasāžu krāsojuma atjaunošanas gadījumā tiek pielietoti šādi kritēriji:
   1. Ēkas būvniecības laiks (piederība konkrētam stilam);
   2. Ēkas sākotnējā apšuvuma apdares tonis;
   3. Oriģināldetaļu – dzegas, logi, durvis, īpatsvars;
   4. Ēkas sākotnējās apdares savdabība;
   5. Ielas kopējā krāsu palete;
   6. Ēkas novietojums pilsētvidē.
2. Pirms fasādes pārkrāsošanas obligāta sākotnējās apdares fiksācija un krāsu pases izstrādāšana.
3. Apšuvuma dēļu erodējošais krāsojums tīrāms mehāniski, ar metāla birstēm vai augstspiediena ūdens sprauslu. Aizliegta krāsu slāņu noņemšana ar tehnisko fēnu.
4. Koka apšuvums krāsojams ar tradicionālo lineļļas sastāvu/krāsām (lineļļas beicēm), t.s. zviedru jeb miltu krāsām vai arī fasādes krāsām ar lineļļas piedevu.
5. Aizliegta moderno – akrila krāsu pielietošana (tās ir neatgriezeniskas, nomāc šķiedru rakstu, ir slikta iesūkšanās spēja, neelpo).
6. Bojātos apdares dēļus nomainīt ar līdzīga platuma, biezuma un profilējuma dēļiem. Vēlams lietot materiālus ar līdzīgiem parametriem no demontētiem objektiem.
7. Aizliegta jebkāda plastikāta materiāla (apšuvums utt.) pielietošana.
8. Fasādes apmetuma labojumiem izmantot kaļķi saturošu javu. Laboto virsmu faktūru maksimāli pieskaņot oriģinālajai apdarei.
9. Apmesto virsmu krāsošanai izmantot pēc tradicionālās vai mūsdienu tehnoloģijas izgatavotās kaļķu krāsas. Pieļaujama arī silikātkrāsu pielietošana 19.gs. II pusē – 20.gs. sākuma ēkām.
10. Aizliegts demontēt vai aizsegt oriģinālās apdares detaļas, kā arī izgatavot to vienkāršotas kopijas.
11. Aizliegts ēkas siltināt no ārpuses.
12. Izņēmuma gadījumos apdares detaļas jāpārvieto uz rekonstruētā apšuvumu.
13. Aizliegta elektrības un sakaru vadu, kabeļu izvietošana uz ēku fasādēm.

**Jumts un jumta izbūves**

1. Ēku jumta ieklājumam izmantojami:

„S” veida jeb holandiešu tipa māla dakstiņi sarkanos toņos, krāsots cinkotais skārds, nekrāsots cinkotais skārds, lielviļņa bezasbesta plākšņu segums.

1. Aizliegts jumta ieklājumam izmantot skārda loksnes ar dakstiņu un citu materiālu imitāciju. Pieļaujams tāds skārda segums, kas ir ar vēsturisku lokšņu veidu savienojuma imitāciju
2. Jumta metāla seguma krāsojumam izvēlēties toņus, kas tradicionāli veidoti no neorganiskiem pigmentiem – sarkans, brūns, atkarībā no konteksta un ēkas arhitektūras pieļaujams – zaļš.
3. Sakaru antenas uz jumta novietot tā, lai pēc iespējas mazāk būtu redzamas no ielas.
4. Oriģinālos dūmeņus atļauts nojaukt tikai avārijas situācijā, pirms tam veicot to foto fiksāciju. Tie atjaunojami vēsturiskajā izskatā un materiālā.

**Durvis, vārti**

1. Durvju vērtņu nomaiņa – rekonstrukcija pieļaujama, ja konstrukciju bojājums pārsniedz 40%.
2. Pirms oriģinālo durvju nomaiņas obligāta krāsojuma fiksācija.
3. Rekonstruētajām durvīm, izņemot ozolkoka, nav vēlama lazējošu materiālu (antiseptiķu) pielietošana.
4. Ieejas durvju remontam izmantot divkomponentu špakteles vai lineļļas ķiti.
5. Pirms krāsošanas darbiem obligāta sākotnējās apdares fiksācija un krāsu pases izstrādāšana.
6. Durvju vērtnes krāsojamas ar tradicionālajām lineļļas krāsām (lineļļas beicēm) vai arī ar krāsām ar lineļļas piedevu.
7. Aizliegta akrila krāsu pielietošana jo tās ir neatgriezeniskas, nomāc šķiedru rakstu, ir slikta iesūkšanās spēja, saķere ar virsmu.
8. Vērtņu maiņas gadījuma ielas fasādē aizliegts pielietot plastikāta un metāla durvis.
9. Vārtus vēlams atjaunot vēsturiskā izskatā, izmantojot kokmateriālus. Vārti ierīkojami tā, lai atvērtā veidā netraucētu gājēju kustību.

**Logi, skatlogi**

1. Loga vērtņu nomaiņa – rekonstrukcija pieļaujama, ja bojājums pārsniedz 30%.
2. Rekonstruējot logus, tos jāatjauno vēsturiskās formās vai atbilstošus ēkas fasādes kompozīcijai.
3. Atjaunojot vai rekonstruējot logus nepieciešama krāsu pases izstrāde.
4. Oriģinālā krāsojuma noņemšanas gadījumā veikt tā fiksāciju*.*
5. Galvenajā fasādē aizliegti plastikāta un metāla logi.
6. Aizliegta skatloga stiklotās daļas izbūve līdz ielas līmenim, demontējot cokolu.
7. Aizliegta ēku logu aiļu palielināšana skatlogu vajadzībām.
8. Ēkām, kurām logu ailes deformētas jaunāka perioda pārbūvēs, paredzēts atjaunot sākotnējo situāciju.
9. Skatlogu stikla virsmas, kuras ir augstākas par 1,6 m, pārdala ar horizontālu šķērsi vērtnes augšējā trešdaļā.
10. Nav vēlama durvju aiļu izbūve pirmā stāva logu aiļu vietā.

**Papildus detaļas**

1. Aizliegtas plastikāta lietus ūdens notekcaurules.
2. Nomainot bojātās notekrenes un notekcaurules vēlams uzstādīt oriģinālajiem elementiem atbilstoša rādiusa skārda notekrenes un caurules.
3. Lietus ūdeņu tekņu aizsargrežģi izgatavojami no metāla vai dēļiem, atbilstoši ēkas stilam vai izmantojot vecpilsētas apbūvē izmantotajiem analogiem.
4. Vēlams ēkām atjaunot koka slēģus, izmantojot vecpilsētas apbūvē sastopamos analogus vai pēc ikonogrāfiskā materiāla.
5. Veikalu skatlogu marķīzēm vēlams izmantot tekstilmateriālu, tām jābūt salokāmām. Marķīzu krāsu saskaņot ar fasādes krāsojumu. Aizliegts izmantot plastikāta marķīzes.
6. Ietvju seguma atjaunošanai jāizmanto klinkerķieģeļi, betona bruģakmeņi un dabīgie akmeņi, to rakstu saskaņojot ar iepriekš ieklātajiem posmiem, kas balstīti uz vēsturiskajiem analogiem.