**NOLIKUMS**

Limbažos

2016.gada 25.februārī Nr.5

**APSTIPRINĀTS**

ar Limbažu novada domes

25.02.2016. sēdes lēmumu

(protokols Nr.5, 26.§)

**Konkursa „Limbažu novada sakoptākā sēta 2016” nolikums**

1. **Vispārīgie noteikumi** 
   1. Konkursu „Limbažu novada sakoptākā sēta 2016” (turpmāk – konkurss) organizē Limbažu novada pašvaldība sadarbībā ar Limbažu lauku sieviešu apvienību „Lemisele”.
   2. Konkursa mērķis ir veicināt Limbažu novada sakoptību un attīstību, rosināt novada iedzīvotāju dzīves un atpūtas vietu sakopšanu un labiekārtošanu, noskaidrot un popularizēt labāko pieredzi un sasniegumus saimniecību un individuālo apbūvju un daudzdzīvokļu māju teritorijas labiekārtošanā, apzaļumošanā, estētisko un kultūrvēsturisko vērtību saglabāšanā un veidošanā.
   3. Konkursā aicināti piedalīties Limbažu novada lauku sētu un individuālo apbūvju īpašnieki.
   4. Konkursa nominācijas:
      1. „Limbažu novada sakoptākā ražojošā lauku sēta 2016” – nomināciju iegūst Limbažu novada lauku teritorijā esoša saimniecība, kas nodarbojas ar saimniecisko darbību augkopībā vai lopkopības ražošanas nozarē;
      2. „Limbažu novada sakoptākā lauku sēta 2016” – nomināciju iegūst Limbažu novada lauku teritorijā esoša saimniecība;
      3. „Limbažu novada sakoptākā individuālā apbūve 2016” – nomināciju iegūst Limbažu novada ciematos vai Limbažu pilsētā esoša individuālā apbūve;
2. **Pieteikšanās konkursam**
   1. Konkursam jāpiesakās no **2016.gada 1.jūnija līdz** **2016.gada 30.jūnijam** Limbažu novada pagastu pārvaldēs un Limbažu pilsētā pa tālruni, personīgi vai elektroniski:

|  |  |  |
| --- | --- | --- |
| **Pagastu pārvaldes** | **Tālruņu numuri** | **e-pasta adreses** |
| Skultes pagasta pārvalde | 64065150, 29234565 | artis.argalis@limbazi.lvThis email address is being protected from spambots. You need JavaScript enabled to view it. |
| Katvaru pagasta pārvalde | 64023230, 27870800 | [ausma.plume@limbazi.lv](mailto:ausma.plume@limbazi.lv) |
| Limbažu pagasta pārvalde | 64070599, 26513099 | [dainis.jurka@limbazi.lv](mailto:dainis.jurka@limbazi.lv) |
| Pāles pagasta pārvalde | 64031828, 27860804 | [gita.karnupe@limbazi.lv](mailto:gita.karnupe@limbazi.lv) This email address is being protected from spambots. You need JavaScript enabled to view it. |
| Umurgas pagasta pārvalde | 64070982, 29490089 | [peteris.magone@limbazi.lv](mailto:peteris.magone@limbazi.lv) This email address is being protected from spambots. You need JavaScript enabled to view it. |
| Vidrižu pagasta pārvalde | 64062295, 26184566 | [janis.levsins@limbazi.lv](mailto:janis.levsins@limbazi.lv) |
| Viļķenes pagasta pārvalde | 64070260, 27841830 | [ilmars.dzenis@limbazi.lv](mailto:ilmars.dzenis@limbazi.lv) |
| Limbažu pilsēta | 26585027 | [ilze.pastva@limbazi.lv](mailto:ilze.pastva@limbazi.lv) |

* 1. Piesakot objektu konkursam, jāmin īpašnieka vai apsaimniekotāja vārds, uzvārds, adrese, tālrunis, pieteicēja uzvārds.
  2. Pieteikt dalību konkursam var pats īpašnieks vai apsaimniekotājs, kaimiņi, draugi, kolēģi.
  3. Dalībnieki, kuri jau ir piedalījušies Limbažu novadā organizētajā sakoptākās sētas konkursā iepriekšējos gados, atkārtoti var piedalīties šajā konkursā pēc 5 gadiem.
  4. Katra pagasta pārvalde un Limbažu pilsēta **līdz 4.jūlijam** apkopo informāciju par konkursa dalībniekiem un iesniedz vērtēšanas komisijai elektroniski pa e-pastu [dace.romberga@limbazi.lv](mailto:dace.romberga@limbazi.lv).
  5. Katra pagastu pārvalde nominācijai „Limbažu novada sakoptākā ražojošā lauku sēta 2016” izvirza ne vairāk kā 2 lauku teritorijā esošās ražojošās saimniecības, „Limbažu novada sakoptākā lauku sēta 2016” – ne vairāk kā 2 lauku teritorijā esošas saimniecības, nominācijai „Limbažu novada sakoptākā individuālā apbūve 2016” izvirza ne vairāk kā 2 individuālās apbūves. Limbažu pilsēta nominācijai „Limbažu novada sakoptākā individuālā apbūve 2016” izvirza ne vairāk kā 4 Limbažu pilsētas individuālās apbūves.
  6. Par konkursu informāciju sniedz Dace Romberga, tālruņu numuri 22037299, 64020405 vai Jautrīte Legzdiņa, tālruņa numurs 26184476.

1. **Konkursa norise**
   1. Konkursa dalībniekus izvērtēs konkursa vērtēšanas komisija no **2016.gada 11.jūlija līdz 22.jūlijam,** iepriekš ar pieteicējiem saskaņojot īpašumu apmeklēšanas laikus.
   2. Katrs komisijas loceklis konkursa dalībniekus nominācijās „Limbažu novada sakoptākā lauku sēta 2016”, „Limbažu novada sakoptākā individuālā apbūve 2016” vērtē 0-10 punktu sistēmā pēc 7 kritērijiem. Maksimālais kopējais punktu skaits – 70.

|  |  |  |
| --- | --- | --- |
| **Nr.p.k.** | **Vērtēšanas kritēriji** | **Punktu skaits** |
| 1. | Kopiespaids, vizuālā informācija par īpašumu (norādes, īpašuma zīmes, nožogojums, u.c.) | **0 – 10** |
| 2. | Teritorijas funkcionālais plānojums (saimniecības zona, atpūtas vieta, bērnu rotaļu laukums, dzīvojamā zona un tml.), sakoptība | **0 – 10** |
| 3. | Ēku fasāžu sakoptība | **0 – 10** |
| 4. | Dekoratīvie stādījumi, to plānojums un sakoptība | **0 – 10** |
| 5. | Dārza arhitektūras mazās formas, ūdens un citu elementu izvietojums, kompozīcija, risinājums (strūklakas, kamīni, apgaismošanas ķermeņi, ziedu kompozīcijas, u.c.) | **0 – 10** |
| 6. | Latviešu tradicionālo un kultūrvēsturisko elementu saglabāšana, valsts karoga vieta | **0 – 10** |
| 7. | Sētas „odziņa” | **0 – 10** |
| **Kopējais maksimālais iegūstamo punktu skaits** | | **70** |

* 1. Katrs komisijas loceklis konkursa dalībniekus nominācijās „Limbažu novada sakoptākā ražojošā lauku sēta 2016” vērtē 0-10 vai atsevišķiem kritērijiem 0-5 punktu sistēmā pēc 8 kritērijiem. Maksimālais kopējais punktu skaits – 70.

|  |  |  |
| --- | --- | --- |
| **Nr.p.k.** | **Vērtēšanas kritēriji** | **Punktu skaits** |
| 1. | Augkopības nozares (labība, sakņaugi, augļudārzi, siltumnīcu kultūras, u.c.) un lopkopības nozares (lopi, putni, bites, eksotiskie dzīvnieki, u.c.) nozīmīgums saimniecībā, sakoptība | **0 – 10** |
| 2. | Kopiespaids, vizuālā informācija par īpašumu (norādes, īpašuma zīmes, nožogojums, u.c.) | **0 – 10** |
| 3. | Teritorijas funkcionālais plānojums (saimniecības zona, atpūtas vieta, bērnu rotaļu laukums, dzīvojamā zona un tml.), sakoptība | **0 – 10** |
| 4. | Ēku fasāžu sakoptība | **0 – 10** |
| 5. | Dekoratīvie stādījumi, to plānojums un sakoptība | **0 – 5** |
| 6. | Dārza arhitektūras mazās formas, ūdens un citu elementu izvietojums, kompozīcija, risinājums (strūklakas, kamīni, apgaismošanas ķermeņi, ziedu kompozīcijas, u.c.) | **0 – 5** |
| 7. | Latviešu tradicionālo un kultūrvēsturisko elementu saglabāšana, valsts karoga vieta | **0 – 10** |
| 8. | Sētas „odziņa” | **0 – 10** |
| **Kopējais maksimālais iegūstamo punktu skaits** | | **70** |

* 1. Komisija patur sev tiesības fotografēt vērtējamo īpašumu un iegūtos materiālus izmantot publiskošanai.
  2. Konkursa pretendents piedaloties konkursā, saskaņā ar Fizisko personu datu aizsardzības likumu, dod piekrišanu savu personas datu apstrādei un, ka viņa personas dati var tikt izmantoti publicitātei saistībā ar konkursa norisi pašvaldības informatīvajā izdevumā „Limbažu Novada Ziņas”, pašvaldības mājas lapā un pašvaldības veidotajos profilos sociālajos tīklos.

1. **Konkursa komisija**
   1. Komisijas priekšsēdētājs: Didzis Zemmers – Limbažu novada pašvaldības Domes priekšsēdētājs.
   2. Komisijas locekļi:
      1. Aigars Legzdiņš – SIA „Latvijas Lauku konsultāciju un izglītības centrs” Limbažu konsultāciju biroja vadītājs,
      2. Dace Romberga – Limbažu novada pašvaldības attīstības un projektu koordinatore,
      3. Jautrīte Legzdiņa – Limbažu lauku sieviešu apvienības „Lemisele” vadītāja,
      4. Ainavu veidošanas speciālists,
      5. Laikraksta „Auseklis” pārstāvis.
2. **Konkursa uzvarētāju apbalvošana:**
   1. Katrā konkursa nominācijā tiek apbalvoti trīs dalībnieki, kas ieguvuši visaugstāko punktu skaitu, ar Limbažu novada pašvaldības Pateicības rakstu un balvu.
   2. Balvu fonds nominācijai „Limbažu novada sakoptākā ražojošā lauku sēta 2016”: 1.vietai – 150 EUR, 2.vietai – 100 EUR, 3.vietai – 70 EUR.
   3. Balvu fonds nominācijai „Limbažu novada sakoptākā lauku sēta 2016”: 1.vietai – 150 EUR, 2.vietai – 100 EUR, 3.vietai – 70 EUR.
   4. Balvu fonds nominācijai „Limbažu novada sakoptākā individuālā apbūve 2016”: 1.vietai – 150 EUR, 2.vietai – 100 EUR, 3.vietai – 70 EUR.
   5. Komisijai ir tiesības pasniegt speciālbalvu un veicināšanas balvas, kā arī nepiešķirt kādu no nominācijām.
   6. Visi konkursa dalībnieki tiek aicināti piedalīties konkursa noslēguma pasākumā.

Limbažu novada pašvaldības

Domes priekšsēdētājs D.Zemmers